62021CJ0827_INF
Unionin tuomioistuimen tuomio (yhdeksäs jaosto) 27.4.2023 – Banca A v. ANAF ja Preşedintele ANAF (Sulautumisdirektiivin soveltaminen jäsenvaltion sisäisessä tilanteessa)
(asia C-827/21) (
1
)
(Ennakkoratkaisupyyntö – Direktiivi 2009/133/EY – 7 artikla – Absorptiosulautuminen – Täysin jäsenvaltion sisäinen toimi – Unionin oikeudella ei ole ensisijaisuutta unionin oikeuden soveltamisalan ulkopuolella – Unionin oikeuden tulkinta sen soveltamisalan ulkopuolella – Unionin tuomioistuimen toimivalta ennakkoratkaisupyyntömenettelyssä – Edellytys – Unionin oikeuden soveltaminen kansallisessa oikeudessa suoraan ja ehdoitta)
1.
Ennakkoratkaisukysymykset – Unionin tuomioistuimen toimivalta – Rajat –Eri jäsenvaltioissa olevia yhtiöitä koskeviin sulautumisiin, diffuusioihin, varojensiirtoihin ja osakkeidenvaihtoihin sovellettava yhteinen verojärjestelmä – 2009/133 Direktiivi 2009/133 – Soveltamisala – Kahden yrityksen, joiden kotipaikka on samassa jäsenvaltiossa, täysin jäsenvaltion sisäinen sulautuminen – Soveltamisalan ulkopuolelle jääminen – Kansallisen tuomioistuimen velvollisuus tulkita direktiivin mukaisesti kansallista sääntöä, jota sovelletaan näihin täysin jäsenvaltion sisäisiin toimiin – Ei ole
(SEUT 267 artikla; neuvoston direktiivi 2009/133)
(ks. 35–56 kohta ja tuomiolauselman 2 kohta)
2.
Ennakkoratkaisukysymykset – Unionin tuomioistuimen toimivalta – Rajat – Unionin oikeuden sellaisten säännösten tai määräysten tulkintaa koskeva pyyntö, joita ei selvästikään voida soveltaa pääasiassa – Direktiivi 2009/133 – Unionin oikeuden säännökset, joita sovelletaan kansallisessa oikeudessa suoraan ja ehdoitta tosiseikkoihin, jotka eivät kuulu näiden säännösten soveltamisalaan – Ei ole – Unionin tuomioistuin ei ole toimivaltainen antamaan tätä tulkintaa
(SEUT 267 artikla; neuvoston direktiivi 2009/133)
(ks. 43–56 kohta ja tuomiolauselman 2 kohta
Ratkaisu
1)
Unionin oikeus ei velvoita kansallista tuomioistuinta tulkitsemaan eri jäsenvaltioissa olevia yhtiöitä koskeviin sulautumisiin, jakautumisiin, osittaisjakautumisiin, varojensiirtoihin ja osakkeiden vaihtoihin sekä eurooppayhtiön (SE) tai eurooppaosuuskunnan (SCE) sääntömääräisen kotipaikan siirtoon jäsenvaltioiden välillä sovellettavasta yhteisestä verojärjestelmästä 19.10.2009 annetun neuvoston direktiivin 2009/133/EY mukaisesti kansallisen oikeuden säännöstä, jota sovelletaan kahden yrityksen, joiden molempien kotipaikka on samassa jäsenvaltiossa, pelkästään jäsenvaltion sisäiseen sulautumiseen, koska tämä sulautuminen ei kuulu direktiivin soveltamisalaan.
2)
Unionin tuomiosituin ei ole toimivaltainen vastaamaan ennakkoratkaisukysymyksiin, jotka koskevat direktiivin 2009/133 tulkintaa, koska yhtäältä pääasian tosiseikat eivät kuulu direktiivin soveltamisalaan ja toisaalta kansallisessa oikeudessa ei sovelleta direktiiviä näihin tosiseikkoihin suoraan ja ehdoitta.
(
1
)	EUVL C 165, 19.4.2022.